 ነታ መጽሓፍ እቶም ዝዓበዩ ጋዜጣታት ዓለም ኣድነቕዋን ወደስዋን - ቦስቶን ግሎብ ዋሺንግቶን ፖስት ሎስ-ኣንጀልስ ታይምስዘ ጋርድያን ኣይሪሽ ታይምስ ዘ ስኮትስማን ...ወዘተ ከነሕጽሮ ... ንህይወትና ብስነ-ጽሑፍካ ሰለምካዮ ከተብቅዕ ኣፍሪቃ ግን ጽቡቕ ኣይፈደየትካን ... ስለምንታይ? ንዜስምዕ ሕቶ ከምዚ እናበለ መልሲ ሃበሉ ... ብመጀመርያ ቃል ነበረ እቲ ቃል ከኣ ኣብ ስጋ ተለወጠ ይብል ቅዱስ መጽሓፍ እናበለ ንጉጊ ዘረባኡ ጀመረ እቲ ጸሓፊ ንዘሎ ኵነታት ኣጽኒዑ ነቲ ዚስዕብ ከስተብህል ስለ ዝኽእል ኣብ ሓውሲ ትንበያ ይኣቱዩ ክንብል ንኽእል ... እቲ ዘሎ ፖለቲካዊ ስርዓት ካብ ሰበብ ቃል ፈሪሁ ነቲ ጸሓፊ ይጸምዶ እስከ ብኣዘራርባ ነብያት ንሕሰብ ... እቲ ነቢዪ እንትርፎ ቃላቱ ካልእ ዝሕንገጦ መሳርያ የብሉን ካብ ጥንቲ ጀሚሩ ብሰንኪ ጽሑፍ ኣበየ በረኻ ምድረበዳ ስደት ይስደድ ወይከኣ ይቕተል ነበረ ከምኡ ዝዀነሉ ምኽንያት ብዛዕባ ተሓድሶን ሓዲሽ ዓለምን ስለ ዝጸሓፈ ... እቶም ሰበ-ስልጣን ድማ ካብ ናታቶም ምሕደራን ግዝኣትን ቍጽጽርን ዝወጸ ስርዓት ክትኣታቶ ስለ ዘየፍቅዱ ነቲ ጽሑፍ ከም ተጻብኦ ጌሮምዮም ዝርእይዎ ይብል ንጉጊ ደጊሙ ከምዚ በለ እቶም ጸሓፍቲ ንኣተሓሳስባን ከስፍሕዎ ሓደስቲ ተኽእሎታት ከም ዘሎዉ ንምርኣይ ንሰባት ርእይቶኦም ከካፍሉ እንተ እቶም ሰበ-ስልጣን ድማ ብኣንጻሩ ንጸሓፍቲ ኣብ ምምብርካኽን ምህድንን ይርከቡ ብዛዕባይ ክዛረብ እንተ ድኣ ዀይነ ኣብቲ ቅልስ ምስ ሰይጣን Wrestling with the Devil ዝብል መጽሓፈይ ኵሉ ገሊጸዮ ኣሎኹ ሓለፍቲ መግስቲ ኣብ ገጠር ምስ ተራ ህዝቢ ተዋስኦታት ብቋንቋና ክቕርብ ምስ ርኣዩኒ ደስ ኣይበሎምን - ብዛዕባ ታሪኽናን ከመይ ኢልና ድማ ንታሪኽና ክንልውጦ ከም እንኽእል ዘርኢ ተዋስኦ መንግስቲ ሓንቲ ኣብ ድላየይ እዋንየ ዝምርዖ I will Marry when I want እትበሃል ተዋስኦይ ካብ ምርኢት ንኽዓግት ብ1978 ኣብ ጽኑዕ ቤት ማእሰርቲ ንሓደ ዓመት ደርበየኒ ብድሕሪኡ ድማ ከም ዝስደድ ገበረ ኣብ ስደት ኰይነ ግን ምስ ህዝበይ ዝነበረኒ ምትእስሳር ኣየቋረጽኩን ኵሉ ግን ሓሊፉ ሕጂ ዋላኳ ኣብ ካሊፎርንያ እንበር ኣብ ስደት ዘሎኹ ዀይኑ ኣይስምዓንን ናብ ሃገረይ ክምለስ ስለ ዝኽእል እናበለ የዕልል ኵሎም ዓበይቲ ጸሓፍቲ ገዲፎምና እናኸዱ ... መብዝሕትኦም ዓበይቲ ጸሓፍቲ ኣፍሪቃ ካብ ሃገሮም ይስደዱ ኵሎም ዝስደዱ እንተ ድኣ ዀይኖም ኣፍሪቃ ከመይ ኢላ ካልእ ንጉጊ ክትፈጥር ትኽእል - ዝስደድ ጸሓፊ ዘይኰነስ ምሳና ዚተርፍ ጸሓፊ? ንዚብል ሕቶ መልሲ ክህበሉ ኸሎ ... ቅጀላ ወይ ከኣ ኣእምሮኣዊ ስእሊ ምስኣል ኣብ ሚዛን ዲሞክራስያ ማዕርነት የትሕዘናዩ ክብል እኽእል ቅጀላ ገደብ ትምህርቲ ሃብቲ ጾታ ዘርኢ የብሉን ዝዀነ ሰብ ቅጀላ ተጠቒሙ ዛንትኡ ክጽሕፍ ወይከኣ ሓደስቲ ዛንታታት ኪፈጥር ይኽእልዩ ኣፍሪቃ ሓደስቲ ብሉጻት ንኣሽቱ ጸሓፍቲ ካብ ምፍራይ ዓዲ ኣይወዓለትን ኣነ እዞም ሓደስቲ ጸሓፍቲ ናብ ቋንቋ-ኣደ ቆላሕታ ክገብሩ ተስፋ እገብር ብትርጐማ ኣቢልና ምስ ካልኦት ተዛረብቲ ክንረዳዳእ ንኽእል ጽሑፋት ከነቕርብ ይከኣልዩ ስለዚ ግዲ ኣይትግበረሉ ኣፍሪቃ ጸሓፍቲ ካብ ምፍራይ ኣይከተቋርጽንያ በለ ተወሳኺ ሓበሬታ ... ንጉጊ ኣብ ሓቂ ዝተመርኰሰ ልበ-ወለዳዊ ዛንታታት ኖቨል ኰነ መምሃሪ መጻሕፍቲ ጥራይ ዘይኰኑ ካልእ ዝዓይነቶም መጻሕፍቲ ይጽሕፍዩ ሓጸርቲ ዛንታት ተዋስኦታት ናይ ቈልዑ ዛንታታት ታሪኽ ህይወት ... በብዓይነቶም መጻሕፍቲዩ ኣበርኪቱ መጻሕፍቱ ድማ ኣብ ልዕሊ ሰላሳ ቋንቋታትዮም ተተርጒሞም በቲ ዘበርከቶ ድማ ብርክት ዝበሉ ኣህጕራውያን ብልጫታትውን ተሸሊሙዩ ብተወሳኺ ኣርባዕተ ናይ ክብሪ መዓርግ ዶክቶር ካብ ፍሉጣት ዩኒቨርሲታት ተዋሂቡዩ - እንኮላይ ካብ የል Yale ዩኒቨርሲቲ ምንጪ ስእሊ, Mark Boster ብዕለት 332019 ኣብ ናይሮቢ ብቢ.ቢ.ሲ. 